CELEX: 32020R1752
Language: hu
Date: 2020-11-23 00:00:00
Title: A Bizottság (EU) 2020/1752 végrehajtási rendelete (2020. november 23.) a 798/2008/EK rendelet I. mellékletének az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékének az Ausztráliára vonatkozó bejegyzés tekintetében a magas patogenitású madárinfluenza kapcsán szükségessé vált módosításáról (EGT-vonatkozású szöveg)

2020.11.24.   
               
               
                  HU
               
               
                  Az Európai Unió Hivatalos Lapja
               
               
                  L 394/5
               
            
         A BIZOTTSÁG (EU) 2020/1752 VÉGREHAJTÁSI RENDELETE
         (2020. november 23.)
         a 798/2008/EK rendelet I. mellékletének az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékének az Ausztráliára vonatkozó bejegyzés tekintetében a magas patogenitású madárinfluenza kapcsán szükségessé vált módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állategészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke (1) bekezdésének első albekezdésére, 8. cikke (4) bekezdésére és 9. cikke (4) bekezdésére,
         tekintettel a baromfi és keltetőtojás Közösségen belüli kereskedelmére és harmadik országból történő behozatalára irányadó állategészségügyi feltételekről szóló, 2009. november 30-i 2009/158/EK tanácsi irányelvre (2) és különösen annak 23. cikke (1) bekezdésére, 24. cikke (2) bekezdésére és 25. cikke (2) bekezdésére,
         mivel:
         
                     (1)
                  
                  
                     A 798/2008/EK bizottsági rendelet (3) megállapítja azokat a követelményeket, amelyeket a baromfinak és a baromfitermékeknek (a továbbiakban: áruk) az Unióba történő behozatalával és az Unió területén való átszállításával összefüggésben – az átszállítás ideje alatti tárolást is ideértve – az állategészségügyi bizonyítványok tekintetében alkalmazni kell. A rendelet előírja, hogy az áruk kizárólag abban az esetben hozhatók be az Unióba, illetve szállíthatók át az Unió területén, ha a rendelet I. mellékletének 1. részében található táblázat 1. és 3. oszlopában felsorolt harmadik országokból, területekről, övezetekből, illetve területi egységekből érkeznek.
                  
               
                     (2)
                  
                  
                     A 798/2008/EK rendelet megállapítja továbbá, hogy a harmadik országok, területek, övezetek vagy területi egységek milyen feltételek mellett tekinthetők magas patogenitású madárinfluenzától (a továbbiakban: HPAI) mentesnek.
                  
               
                     (3)
                  
                  
                     Ausztrália a 798/2008/EK rendelet I. mellékletének 1. részében olyan harmadik országként van feltüntetve, amelynek területéről az áruk Unióba való behozatala és az Unió területén való átszállítása nem esik korlátozás alá a HPAI jelenléte miatt.
                  
               
                     (4)
                  
                  
                     2020. július 31-én Ausztrália megerősítette az Állategészségügyi Világszervezet (OIE) számára a H7N7 altípusba tartozó HPAI jelenlétét egy lethbridge-i (Victoria) baromfitartó gazdaságban. A HPAI megerősített kitörése miatt Ausztrália a továbbiakban nem tekinthető a betegségtől mentesnek, és Ausztrália állategészségügyi hatóságai már nem adhatnak ki igazolást az áruszállítmányokról azoknak az Unióba történő behozatalához vagy az Unión keresztül történő átszállításához.
                  
               
                     (5)
                  
                  
                     A 798/2008/EK rendelet I. mellékletének 1. részében szereplő táblázatban az Ausztráliára vonatkozó bejegyzést ezért a szóban forgó harmadik országnak a jelenlegi HPAI-kitörés miatti járványügyi helyzetére tekintettel módosítani kell. Az egyértelműség és a jogbiztonság érdekében helyénvaló ugyanabban a mellékletben megadni azt az időpontot, amelytől kezdve az adott harmadik ország már nem tekinthető HPAI-mentesnek. Ez azt is biztosítja, hogy amennyiben Ausztrália ismét HPAI-tól mentessé válik, és nyitó dátum kerül megállapításra, továbbra se legyen engedélyezett a záró dátum után és a nyitó dátum előtt előállított érintett termékek szállítmányainak az Unióba történő behozatala.
                  
               
                     (6)
                  
                  
                     A 798/2008/EK rendelet I. mellékletét ezért ennek megfelelően módosítani kell.
                  
               
                     (7)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 798/2008/EK rendelet I. mellékletének 1. része e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. november 23-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 18., 2003.1.23., 11. o.
         
         
            (2)  HL L 343., 2009.12.22., 74. o.
         
         
            (3)  A Bizottság 798/2008/EK rendelete (2008. augusztus 8.) azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állategészségügyi bizonyítványok követelményeinek megállapításáról (HL L 226., 2008.8.23., 1. o.).
      
      
         
            MELLÉKLET
            A 798/2008/EK rendelet I. mellékletének 1. részében az Ausztráliára vonatkozó bejegyzés helyébe a következő szöveg lép:
            
               
                           A harmadik ország vagy terület ISO-kódja és neve
                        
                        
                           A harmadik ország, terület, övezet vagy területi egység kódja
                        
                        
                           A harmadik ország, terület, övezet vagy területi egység leírása
                        
                        
                           Állategészségügyi bizonyítvány
                        
                        
                           Egyedi feltételek
                        
                        
                           Egyedi feltételek
                        
                        
                           Madárinfluenza-felügyeleti státus
                        
                        
                           Madárinfluenza elleni vakcinázási státus
                        
                        
                           Szalmonella-ellenőrzési státus (6)
                           
                        
                     
                           Minta (Minták)
                        
                        
                           További garanciák
                        
                        
                           Záró dátum (1)
                           
                        
                        
                           Nyitó dátum (2)
                           
                        
                     
                           1
                        
                        
                           2
                        
                        
                           3
                        
                        
                           4
                        
                        
                           5
                        
                        
                           6
                        
                        
                           6A
                        
                        
                           6B
                        
                        
                           7
                        
                        
                           8
                        
                        
                           9
                        
                     
                           „AU – Ausztrália
                        
                        
                           AU-0
                        
                        
                           Az egész ország
                        
                        
                           SPF
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           EP, E
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                           S4
                        
                     
                           BPP, DOC, HEP, SRP, LT20
                        
                        
                            
                        
                        
                            
                        
                        
                           2020.7.31.
                        
                        
                            
                        
                        
                            
                        
                        
                            
                        
                        
                           S0, ST0”
                        
                     
                           BPR
                        
                        
                           I
                        
                        
                            
                        
                        
                            
                        
                        
                            
                        
                        
                            
                        
                     
                           DOR
                        
                        
                           II
                        
                        
                            
                        
                        
                            
                        
                        
                            
                        
                        
                            
                        
                     
                           HER
                        
                        
                           III
                        
                        
                            
                        
                        
                            
                        
                        
                            
                        
                        
                            
                        
                     
                           POU
                        
                        
                           VI
                        
                        
                            
                        
                        
                            
                        
                        
                            
                        
                        
                            
                        
                     
                           RAT
                        
                        
                           VII